CELEX: 41984D0654
Language: el
Date: 1984-12-17 00:00:00
Title: 84/654/Ευρατόμ, ΕΚΑΧ, ΕΟΚ: Απόφαση των αντιπροσώπων των κυβερνήσεων των κρατών μελών των Ευρωπαϊκών Κοινοτήτων της 17ης Δεκεμβρίου 1984 για το διορισμό δικαστή στο Δικαστήριο των Ευρωπαϊκών Κοινοτήτων

Avis juridique important

|

41984D0654

84/654/Ευρατόμ, ΕΚΑΧ, ΕΟΚ: Απόφαση των αντιπροσώπων των κυβερνήσεων των κρατών μελών των Ευρωπαϊκών Κοινοτήτων της 17ης Δεκεμβρίου 1984 για το διορισμό δικαστή στο Δικαστήριο των Ευρωπαϊκών Κοινοτήτων  

Επίσημη Εφημερίδα αριθ. L 341 της 29/12/1984 σ. 0089 - 0089

***** ΑΠΟΦΑΣΗ  ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  της 17ης Δεκεμβρίου 1984  για το διορισμό δικαστή στο Δικαστήριο των Ευρωπαϊκών Κοινοτήτων  (84/654/Ευρατόμ, ΕΚΑΧ, ΕΟΚ)  ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32β,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 167,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,  Εκτιμώντας:  ότι ο κ. Aindrias O'Caoimh, δικαστής στο Δικαστήριο των Ευρωπαϊκών Κοινοτήτων, με την από 12ης Οκτωβρίου 1984 επιστολή του, η οποία απευθυνόταν προς τον Πρόεδρο του Δικαστηρίου και διαβιβάστηκε στον Πρόεδρο του Συμβουλίου, υπέβαλε την παραίτησή του, η οποία ισχύει από τις 31 Δεκεμβρίου 1984·  ότι, δυνάμει του άρθρου 8 του πρωτοκόλλου για τον οργανισμό του Δικαστηρίου της Ευρωπαϊκής Κοινότητας Άνθρακα και Χάλυβα, του άρθρου 7 του πρωτοκόλλου για τον οργανισμό του Δικαστηρίου της Ευρωπαϊκής Οικονομικής Κοινότητας και του άρθρου 7 του πρωτοκόλλου για τον οργανισμό του Δικαστηρίου της Ευρωπαϊκής Κοινότητας Ατομικής Ενέργειας, πρέπει να διοριστεί δικαστής για το υπόλοιπο της θητείας του κ. Aindrias O'Caoimh,  ΑΠΟΦΑΣΙΖΟΥΝ:  Άρθρο 1  Ο κ. Thomas Francis O'Higgins διορίζεται δικαστής του Δικαστηρίου μέχρι και τις 6 Οκτωβρίου 1985.  Άρθρο 2  Η παρούσα απόφαση παράγει αποτελέσματα από τις 16 Ιανουαρίου 1985.  Βρυξέλλες, 17 Δεκεμβρίου 1984.  Ο Πρόεδρος  P. BARRY